2016. gada 9. augustā Noteikumi Nr. 531

Rīgā (prot. Nr. 39  30. §)

**Grozījumi Ministru kabineta 2016. gada 9. februāra noteikumos Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 9. februāra noteikumos Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi" (Latvijas Vēstnesis, 2016, 29., 111. nr.) šādus grozījumus:

1. Aizstāt 19.3. apakšpunktā vārdus "pakalpojuma izmaksu apmēru mēnesī aprēķina proporcionāli piesaistītajam mērķa grupas personu skaitam" ar vārdiem "pakalpojumu īsteno".

2. Izteikt 32.3. apakšpunktu šādā redakcijā:

"32.3. atkarībā no šo noteikumu 3.3. apakšpunktā minētās mērķa grupas personu skaita un to individuālo sociālo gadījumu vadības sarežģītības pakāpes sociālā darbinieka pakalpojuma sniegšanai piesaista ne vairāk kā piecus sociālos darbiniekus, nodrošinot, ka vienam sociālajam darbiniekam vienlaikus tiek piesaistītas ne mazāk kā 30 un ne vairāk kā 120 šo noteikumu 3.3. apakšpunktā minētās mērķa grupas personas;".

3. Izteikt 33.3. apakšpunktu šādā redakcijā:

"33.3. atkarībā no šo noteikumu 3.3. apakšpunktā minētās mērķa grupas personu skaita un to individuālo sociālo gadījumu vadības sarežģītības pakāpes sociālā mentora pakalpojuma sniegšanai piesaista ne vairāk kā 30 sociālos mentorus, nodrošinot, ka vienam sociālajam mentoram vienlaikus tiek piesaistītas ne mazāk kā 10 un ne vairāk kā 20 šo noteikumu 3.3. apakšpunktā minētās mērķa grupas personas."

Ministru prezidents Māris Kučinskis

Labklājības ministrs Jānis Reirs